Zagreb, 12. rujna 2019.g.

**Z A P I S N I K**

sa **62. sjednice** Povjerenstva za odlučivanje o sukobu interesa održane dana 12. rujna 2019. godine u prostorijama Povjerenstva za odlučivanje o sukobu interesa, s početkom u 10,00 sati.

**PRISUTNI:** Nataša Novaković,Tončica Božić, Tatijana Vučetić, Aleksandra Jozić-Ileković i Davorin Ivanjek.

**Iz Ureda Povjerenstva:** Majda Uzelac i Martina Jurišić.

Predsjedava: predsjednica Povjerenstva za odlučivanje o sukobu interesa.

Predsjednica Povjerenstva otvara sjednicu i predlaže usvajanje zapisnika sa 61. sjednice te poziva članove da se izjasne o tome da li prihvaćaju zapisnik. Utvrđuje se da članovi Povjerenstva jednoglasno prihvaćaju zapisnik.

Predsjednica poziva članove da se izjasne o tome da li prihvaćaju predloženi dnevni red s izmijenjenim rasporedom tako da točke 8. i 9. postanu točke 1. i 2. dnevnog reda. Utvrđuje se da članovi Povjerenstva jednoglasno prihvaćaju ovakav prijedlog dnevnog reda.

**Prelazi se na raspravljanje o 1. točci dnevnog reda.**

Članica Povjerenstva Tončica Božić kao izvjestiteljica u predmetu **P-380/18, dužnosnik GARI CAPPELLI, ministar turizma,** iznosi predmet i navodi da je protiv dužnosnika podnijeta prijava u kojoj se navodi da je dužnosnik za vrijeme nogometnog prvenstva doputovao redovnim zrakoplovom iz Moskve u zračnu luku, zaobišao cijeli red i prošao graničnu kontrolu iako je gužva bila velika. Podnositelj postavlja pitanje je li dužnosnik putovao kao privatna ili službena osoba i je li imao pravo preskočiti red za graničnu kontrolu. Odgovor je zatražio i od Ministarstva unutarnjih poslova koje ga je izvijestilo da je dužnosnik koristio diplomatsku putovnicu.

Povjerenstvo je u postupku utvrdilo da je dužnosnik prošao graničnu kontrolu s diplomatskom putovnicom kao dio službene delegacije predsjednika Vlade RH prilikom dočeka nogometne reprezentacije na trgu bana Jelačića.

Izvjestiteljica predlaže da se donese odluka o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Predsjednica Povjerenstva kao izvjestiteljica u predmetu **P-173/19, dužnosnik FRANKO VIDOVIĆ, zastupnik u Hrvatskom saboru** iznosi predmet i navodi da je Povjerenstvo otvorilo predmet protiv dužnosnika temeljem vlastitih saznanja iz postupka redovite provjere Izvješća o imovinskom stanju dužnosnika kojom prilikom je utvrdilo nesklad. Dužnosniku je upućen zaključak jer je utvrđeno da je vlasnik vozila marke Mercedes koji je prijavljen u Izvješću o imovinskom stanju dužnosnika i vozila marke Suzuki swift koji nije naveden u Izvješću. Utvrđeno je da dužnosnik od 2016.g. do 2019.g. nije prijavio vozilo Suzuki swift.

Izvjestiteljica predlaže da se donese odluka o pokretanju postupka zbog kršenja odredbi iz čl. 8. i 9. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Tončica Božić kao izvjestiteljica u predmetu **P-125/18, dužnosnik DAMIR ŠANTEK, ravnatelj Državne geodetske uprave,** iznosi predmet i navodi da je protiv dužnosnika pokrenut postupak zbog moguće povrede čl. 7. c. U postupku je utvrđeno da je od dana imenovanja pa do donošenja odluke dužnosnik donosio odluku i potpisao ugovor s tvrtkom koja je u vlasništvu njegova vjenčanog kuma. U postupku je utvrđeno da je tvrtka i prije dužnosnikova mandata imala poslovne odnose s Državnom geodetskom upravom.

Izvjestiteljica predlaže da se donese odluka kojom se utvrđuje da je dužnosnik povrijedio odredbe čl. 7.c. te predlaže sankciju u iznosu od 7000 kn plativu u 7 obroka.

Članica Povjerenstva Tatijana Vučetić iznosi protuprijedlog da se dužnosniku za utvrđenu povredu izrekne sankcija u iznosu od 10000 kn plativa u 10 obroka.

Otvara se rasprava.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Predsjednica Povjerenstva kao izvjestiteljica u predmetu **P-291/18, dužnosnik ANTE ŽUPAN, gradonačelnik Grada Obrovca,** iznosi predmet i navodi da je postupak protiv dužnosnika pokrenut 2019.g. zbog moguće povrede članka 7. točke c) ZSSI-a koja proizlazi iz angažiranja odvjetnika za zastupanje dužnosnika kao okrivljenika u prekršajnom postupku, na teret proračuna Grada Obrovca. U postupku su **z**atraženi podaci od odvjetnika te je utvrđeno da je odvjetnik zastupao dužnosnika kao fizičku osobu kojoj je dužnosnik platio posao.

Izvjestiteljica predlaže da se donese odluka kojom se utvrđuje da dužnosnik nije povrijedio odredbe ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

**Utvrđuje se da je dužnosnik Marcel Medak pristupio sjednici Povjerenstva.**

Članica Povjerenstva Aleksandra Jozić-Ileković kao izvjestitelj u predmetu **P-162/18, dužnosnik MARCEL MEDAK, zamjenik gradonačelnika Grada Daruvara,** iznosi predmet i navodi da je protiv dužnosnika pokrenut postupak zbog povrede čl. 14. st. 1. ZSSI-a jer obavlja funkciju direktora u td Sunčane toplice d.o.o. i zbog obnašanja dužnosti i funkcije člana nadzornog odbora Brijuni rivijera d.o.o. Na odluku o pokretanju dužnosnik se očitovao. Očitovanje dužnosnika čita se u cijelosti.

Otvara se rasprava.

Predsjednica daje riječ dužnosniku koji tom prilikom navodi da ostaje kod očitovanja te da mu nije bila namjera dolaženja u poziciju sukoba interesa. Želio je raditi u privatnom sektoru i nije htio biti na teret gradskog proračuna. Naknade koje je primao služile su isključivo za pokriće troškova jer radi 130 km od mjesta stanovanja. Navodi da je imenovan u nadzorni odbor trgovačkog društva Brijuni rivijera isključivo zbog stručnosti kako bi se s trgovačkim društvom u većinskom vlasništvu države kvalitetno upravljalo. Navodi da prihvaća odluku Povjerenstva te ističe da Grad Daruvar nema nikakve poslovne veze sa navedenim trgovačkim društvima.

Izvjestiteljica predlaže da se donese odluka kojom se utvrđuje da je dužnosnik povrijedio odredbe čl. 14. st. 1. ZSSI-a te da mu se izrekne sankcija u iznosu od 4000 plativa u 4 obroka i uputa da je dužan razriješiti navedenu situaciju.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5 točci dnevnog reda dovršeno.

**Utvrđuje se da je dužnosnik Marcel Medak napustio sjednicu Povjerenstva.**

**Prelazi se na raspravljanje o 6. točci dnevnog reda.**

**Utvrđuje se da je dužnosnik Stjepan Basar pristupio sjednici Povjerenstva i odvjetnik Julijan Skale, koji u spis prilaže punomoć.**

Članica Povjerenstva Tatijana Vučetić kao izvjestiteljica u predmetu **P-389/18, dužnosnik STJEPAN BASAR, zamjenik gradonačelnika Grada Ozlja** iznosi predmet i navodi da je protiv dužnosnika pokrenut postupak zbog moguće povrede čl. 14. i 16. ZSSI-a zbog obavljanja poslova upravljanja i propusta prijenosa upravljačkih prva. Dužnosnik se na navedenu odluku nije očitovao.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Predsjednica Povjerenstva daje riječ dužnosniku koji tom prilikom navodi da nije osobno zaprimio odluku o pokretanju postupka odnosno da je netko iz Grada Ozlja otvorio njegov korisnički pretinac.

Utvrđuje se da dužnosnik u spis predmeta dostavlja očitovanje na Odluku o pokretanju postupka.

Nadalje dužnosnik navodi da je prijenos upravljačkih prava u jednom trgovačkom društvu izvršio još 2017.g. o čemu u spis predmeta dostavlja i dokaz, dok u drugom trgovačkom društvu nije izvršio prijenos upravljačkih prava jer nije znao da je isto potrebno te iz istog razloga nije ni imenovao poslovođu.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 14. ZSSI-a te da mu se izrekne sankcija u iznosu od 3000 kn plativa u 3 obroka.

Utvrđuje se da je raspravljanje o 6. točci dnevnog reda dovršeno.

**Utvrđuje se da su sjednicu napustili dužnosnik i odvjetnik.**

**Prelazi se na raspravljanje o 7. točci dnevnog reda.**

Član Povjerenstva Davorin Ivanjek kao izvjestitelj u predmetu **P-353/18, dužnosnik ANTE KRIŠTIĆ, općinski načelnik Općine Viškovci** iznosi predmet i navodi da je protiv dužnosnika pokrenut postupak zbog istovremenog obavljanja funkcije direktora i propusta prijenosa upravljačkih prava. Dužnosnik se na odluku očitovao. Izvjestitelj u bitnom iznosi očitovanje dužnosnika.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Izvjestitelj predlaže da se donese odluka kojom se utvrđuje da je dužnosnik povrijedio odredbe čl. 14. i čl. 16. ZSSI-a te predlaže sankciju u iznosu od 3000 kn plativu u 6 obroka i uz uputu da dužnosnik razriješi spornu situaciju.

Utvrđuje se da je raspravljanje o 7. točci dnevnog reda dovršeno

**Prelazi se na raspravljanje o 8. točci dnevnog reda.**

Član Povjerenstva Davorin Ivanjek kao izvjestitelj u predmetu **P-368/18, dužnosnik MARIO TOMAŠEK, općinski načelnik Općine Domašinec** iznosi predmet i navodi da je protiv dužnosnika pokrenut postupak zbog moguće povrede čl. 14. ZSSI-a odnosno istovremenog obavljanja funkcije direktora u trgovačkom društvu od svibnja 2017. do rujna 2017. Dužnosnik se na odluku očitovao. Izvjestitelj u bitnom iznosi očitovanje dužnosnika.

Izvjestitelj predlaže da se donese odluka kojom se utvrđuje da je dužnosnik povrijedio odredbe čl. 14. ZSSI-a i predlaže da mu se za utvrđenu povredu izrekne sankcija opomene.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-70/19, dužnosnik TOMISLAV DEREŠ, zamjenik općinskog načelnika Općine Nova Bukovica** iznosi predmet i navodi da je protiv dužnosnika pokrenut postupak zbog moguće povrede čl. 14.ZSSI-a, odnosno zbog upravljanja obrtom. Dužnosnik se na odluku očitovao. Izvjestiteljica u bitnom iznosi očitovanje dužnosnika. Utvrđeno da je dužnosnik naknadno zatvorio obrt.

Izvjestiteljica predlaže da se donese odluka kojom se utvrđuje da je dužnosnik povrijedio čl. 14. ZSSI-a te za utvrđenu povredu predlaže sankciju opomene.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-54/17, dužnosnica SANDRA JAKELIĆ, općinska načelnica Općine Rogoznica,** iznosi predmet i navodi da je dužnosnici upućen zaključak o neskladu. Na navedeni zaključak dužnosnica se nije očitovala. U Izvješću o imovinskom stanju dužnosnica je navela da za dužnost načelnice i zastupnice u Hrvatskom saboru ostvaruje naknade i to za dužnost načelnice u iznosu od 3000 kn i 3000 kn kao zastupnica. Provjerom podataka Porezne uprave utvrđeno je da dužnosnica ne prima naknadu.

Izvjestiteljica predlaže da se donese odluka o pokretanju postupka zbog moguće povrede čl. 8. i 9. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Član Povjerenstva Davorin Ivanjek kao izvjestitelj u predmetu **P-198/18, dužnosnik IVAN ORLIĆ, zamjenik općinskog načelnika Općine Sali** iznosi predmet i navodi da je protiv dužnosnika pokrenut postupak zbog moguće povrede članka 14. stavka 1. ZSSI-a, koja proizlazi iz istovremenog obnašanja navedene dužnosti i obavljanja, poslova upravljanja u obrtu Maritimo. Nakon pokretanja postupka utvrđeno je da je između Općine Sali i navedenog obrta postojao poslovni odnos za vrijeme obnašanja dužnosti dužnosnika.

Izvjestitelj predlaže da se navedeni postupak proširi zbog moguće povrede članka 17. stavka 1. ZSSI-a, koja proizlazi iz stupanja u poslovni odnos Općine Sali sklapanjem ugovora o zakupu javne površine koja se nalazi ispred ugostiteljskog objekta „Maritimo“ u Salima s obrtom Z.T.O. Orlić te s istim obrtom koji od veljače 2016.g. posluje pod nazivom Maritimo, zajednički obrt za ugostiteljstvo i turizam, a u kojem dužnosnik kao jedan od dva vlasnika ima više od 0,5% udjela u vlasništvu.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-394/18, dužnosnica LJUBICA MIKULČIĆ, zamjenica općinskog načelnika Općine Hrašćina** iznosi predmet i navodi da je postupak otvoren temeljem vlastitih saznanja Povjerenstva uvidom u Izvješće o imovinskom stanju dužnosnice iz kojeg proizlazi da je dužnosnica član Županijske skupštine Krapinsko-zagorske županije i da je za isto primila u dva navrata naknadu u iznosu 209,00 kn i 500,00 kn. U postupku je utvrđeno da je dužnosnica nakon toga zatražila da joj se više ne isplaćuje naknada.

Izvjestitelj predlaže da se donese odluka o pokretanju postupka zbog moguće povrede čl. 12. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

**Prelazi se na raspravljanje o 13. točci dnevnog reda.**

Predsjednica Povjerenstva kao izvjestiteljica u predmetu **M-125/19 na zahtjev dužnosnice KRISTINE PRŠA, zamjenice gradonačelnika Grada Gospića** iznosi predmet i navodi da je dužnosnica podnijela zahtjev za mišljenjem vezano uz stupanje u poslovne odnose Grada Gospića i OPG-a čiji nositelj je brat dužnosnice.

Izvjestiteljica predlaže da se donese mišljenje da Grad Gospić i OPG čiji nositelj je brat dužnosnice mogu stupiti u poslovni odnos ukoliko dužnosnica postupi po uputama Povjerenstva koje će biti navedene u samom aktu. Dužnosnica je prije stupanja u poslovni odnos Povjerenstvu dužna dostaviti dokumentaciju iz koje je vidljivo da je postupila po navedenim uputama.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13 točci dnevnog reda dovršeno.

**Prelazi se na raspravljanje o 14. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-271/19 na zahtjev OLGE ŠIMON-DANEK,** pročelnice Upravnog odjela za opće, pravne, imovinsko-pravne poslove i društvene djelatnosti Grada Daruvaraiznosi predmet i navodi da je pročelnica postavila upit Povjerenstvu navodeći da je vijećnica u Gradskom vijeću Grada Daruvara, nakon prestanka obnašanja dužnosti pomoćnice ministra ( u svibnju 2019. g.), podnijela obavijest o prestanku mirovanja mandata te je mandat aktiviran s danom 31. kolovoza 2019. g. Vijećnica još prima dužnosničku plaću te se postavlja pitanje da li ima pravo na naknadu za prisustvovanje sjednicama Gradskog vijeća.

Izvjestiteljica predlaže da se donese očitovanje da dužnosnica ne može u daljnjem razdoblju od 12 mj. primati bilo koju drugu naknadu u svezi čl. 7. d. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno.

Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 13,00 sati.

**Zapisnik sastavila**

**Tajnica Povjerenstva: Predsjednica Povjerenstva:**

**Majda Uzelac, dipl.iur. Nataša Novaković ,dipl.iur.**